
RAPORT DE SPECIALITATE
Nr.11220/23 11 2021
la proiectul de hotărâre nr. 128/2021 privind repartizarea unei locuințe din fondul locativ de stat în vederea închirierii


	Criteriile în baza cărora se repartizează locuinţele convenabile, cu chirie din fondul locativ de stat, precum şi actele necesare pentru depunerea dosarului de locuinţă convenabilă au fost stabilite prin Hotărârea Consiliului local Macea nr. 103/21 12 2015.
	
În baza acestor criterii, cererile de atribuire a unor locuințe din fondul locativ de stat înregistrate la Primăria comunei Macea au fost ierarhizate de către comisia de evaluare a cererilor de atribuire a locuințelor, astfel cum aceasta este reglementată la art. 30 din Hotărârea Guvernului nr.1275/2000 privind aprobarea Normelor metodologice pentru punerea în aplicare a prevederilor Legii locuinţei nr.114/1996, cu modificările ulterioare și desemnată prin Hotărârea Consiliului local Macea nr. 103/21 12 2015. 
Tabelul nominal de priorități la atribuirea de locuințe din fondul locativ de stat în anul 2021 a fost aprobat de către Consiliul local Macea prin adoptarea Hotărârii nr. 77/22 07 2021.
	
[bookmark: _GoBack]Propun  Consiliul local Macea să aprobe  repartizarea  locuinței disponibilă din Sânmartin nr. 381 A, comuna Macea, județul Arad, în vederea închirierii, către domnul Cora Ioan, care se află pe prima poziție din tabelul nominal de priorități  la atribuirea de locuință, aprobat prin Hotărârea Consiliului local  Macea nr.77/22 07 2021. Locuința propusă are o suprafață utilă totală de 77,81 mp.

